钦定古今图书集成/理学汇编/学行典/第272卷 > 王泰际
## 钦定古今图书集成/理学汇编/学行典/第272卷 > 王泰际

按《苏州府志》：“王泰际，字内三，崇祯癸未进士。性至孝，
榜发即假归省。甲申丁国变，北望号恸，与同年黄淳
耀约偕隐。乙酉兵乱，淳耀兄弟并以身殉。闻之，遂遁
迹故庐，构三楹，曰‘寿砚’，自号砚存老人。闭户著书，足
迹不入城市。当道式庐再三，不得见。举乡饮宾，辞曰：
‘某无爵于朝，安敢辱三辰大典？平居葛巾布袍，宁静’”
淡泊，四十年如一日。卒年七十有七。门人彭志古等
引易名“大典”，谥曰“贞宪。”所著有《冰抱集》十二卷，《过日
诗选》八十卷。